stanford-oval/wikipedia huggingface dataset:
กองพันทหารช่างที่ 2 กองพลทหารราบที่ 2 รักษาพระองค์
ประวัติ

กองพันทหารช่างที่ 2 เริ่มต้นจากกองทหารอินยิเนียในปี พ.ศ. 2418 ขึ้นตรงต่อกรมทหารมหาดเล็ก มีที่ตั้งอยู่ที่จังหวัดพระนครศรีอยุธยา
ในปี พ.ศ. 2451 ได้มีการรวมหน่วยทหารช่างต่าง ๆ ขึ้นเป็นกรมทหารช่างที่ 2 และตั้งหน่วยอยู่ที่จังหวัดพระนครศรีอยุธยา มีพลเอกพระเจ้าบรมวงศ์เธอ กรมพระกำแพงเพชรอัครโยธิน เป็นผู้บังคับการพิเศษ ประกอบไปด้วยกองพันทหารช่างที่ 1 ช่างสนาม และกองพันทหารช่างที่ 2 ช่างสะพาน ในปีเดียวกันที่จังหวัดฉะเชิงเทรา ได้มีการตั้งค่ายทหารของกองพลที่ 9 ขึ้น ที่ตำบลโสธร (ปัจจุบันตำบลหน้าเมือง) โดยสร้างอาคารกองบัญชาการขึ้น และใช้งานพื้นที่มาจนถึงปี พ.ศ. 2470 จึงได้ย้ายกองพลที่ 9 ไปประจำการที่ค่ายจักรพงษ์จังหวัดปราจีนบุรี
ต่อมาปี พ.ศ. 2473 กองพันทหารช่างที่ 2 ได้รับพระราชทานพื้นที่วังที่ประทับจากสมเด็จพระนางเจ้าเสาวภาผ่องศรี พระวราชาเทวีในรัชกาลที่ 5 เพื่อใช้ตั้งเป็นกองบังคับการของกองพัน
ในปี พ.ศ. 2476 กองพันทหารช่างที่ 2 ได้ย้ายจากที่ตั้งเดิมในจังหวัดพระนครศรีอยุธยามาตั้งในจังหวัดฉะเชิงเทรา ในพื้นที่เดิมของกองพลที่ 9 ซึ่งนำโดย พันตรี หลวงนาราย ฤทธา (หม่อมราชวง ประเทือง มาลากุล) ผู้ดำรงตำแหน่งผู้บังคับกองพันทหารช่างที่ 2 ในขณะนั้น โดยแบ่งโครงสร้างหน่วยออกเป็น 3 กองร้อย คือ กองร้อยที่ 1 เป็นกองร้อยช่างสนาม กองร้อยที่ 2 เป็นกองร้อยช่างสะพาน และกองร้อยที่ 3 เป็นกองร้อยช่างรถไฟ
ในปี พ.ศ. 2490 ค่ายที่ตั้งของกองพันทหารช่างที่ 2 ได้รับพระราชทานชื่อค่ายจากพระบาทสมเด็จพระมหาภูมิพลอดุลยเดชมหาราช บรมนาถบพิตรว่า ศรีโสธร เพื่อเป็นอนุสรณ์ให้แก่พระพุทธโสธร พระคู่บ้านคู่เมืองจังหวัดฉะเชิงเทรา จากนั้นในวันที่ 15 มิถุนายน พ.ศ. 2493 ได้มีการก่อตั้งกรมทหารช่างที่ 1 (ช.1) ขึ้นที่ตำบลโคกหม้อ อำเภอเมืองราชบุรี จังหวัดราชบุรี โดยที่กองพันทหารช่างที่ 2 ได้เป็นหน่วยขึ้นตรงร่วมกับกองพันทหารช่างที่ 1
กองพันทหารช่างที่ 2 รักษาพระองค์ ได้รับพระกรุณาให้ยกเป็นหน่วยรักษาพระองค์ในปี พ.ศ. 2496 และประดับพระปรมาภิไทยย่อ ภปร. บนออกเสื้อเครื่องแบบด้านขวา ขึ้นตรงต่อกรมทหารช่างที่ 1 รักษาพระองค์ พร้อมทั้งได้รับพระราชทานธงไชยเฉลิมพลในปีเดียวกัน
ในปี พ.ศ. 2504 กองพันทหารราบที่ 2 กรมทหารช่างที่ 1 รักษาพระองค์ ได้ถูกแปรสภาพเป็น กองพันทหารช่างที่ 2 รักษาพระองค์ และขึ้นการบังคับบัญชากับกองพลทหารม้า (พล.ม.) และในปี พ.ศ. 2521 กองพันทหารช่างที่ 2 รักษาพระองค์ ได้ไปขึ้นตรงกับกองพลทหารราบที่ 2 รักษาพระองค์ โดยได้รับพระราชทานธงชัยเฉลิมพลผืนใหม่เมื่อวันที่ 7 ธันวาคม พ.ศ. 2557
ในปี พ.ศ. 2560 ชื่อหน่วยได้ปรับเป็น กองพันทหารช่างที่ 2 กองพลทหารราบที่ 2 รักษาพระองค์ โดยประดับพระนามาภิไทยย่อ สก. บนออกเสื้อเครื่องแบบด้านขวา
ในปี พ.ศ. 2562 ชื่อหน่วยถูกเปลี่ยนจาก กองพันทหารช่างที่ 2 กองพลทหารราบที่ 2 รักษาพระองค์ ในสมเด็จพระนางเจ้าสิริกิติ์ พระบรมราชินีนาถ เป็น กองพันทหารช่างที่ 2 กองพลทหารราบที่ 2 รักษาพระองค์ในสมเด็จพระบรมราชชนนีพันปีหลวง
กองพันทหารช่างที่ 2 ได้รับการเปลี่ยนนามหน่วย จาก กองพันทหารช่างที่ 2 กองพลทหารราบที่ 2 รักษาพระองค์ ในสมเด็จพระบรมราชชนนี พันปีหลวง เป็น กองพันทหารช่างที่ 2 รักษาพระองค์ กองพลทหารราบที่ 2 รักษาพระองค์ ในสมเด็จพระบรมราชชนนีพันปีหลวง เมื่อวันที่ 17 สิงหาคม พ.ศ. 2566
กองพันทหารช่างที่ 2 ได้รับการเปลี่ยนนามหน่วย จาก กองพันทหารช่างที่ 2 รักษาพระองค์ กองพลทหารราบที่ 2 รักษาพระองค์ ในสมเด็จพระบรมราชชนนี พันปีหลวง เป็น กองพันทหารช่างที่ 2 เมื่อวันที่ 1 พฤศจิกายน 2567
ประวัติ > การรักษาสันติภาพ

กองพันทหารช่างที่ 2  ได้ส่งกำลังไปปฏิบัติการรักษาสันติภาพที่ประเทศกัมพูชาในกองร้อยทหารช่างที่ 2 กองพันทหารช่างเฉพาะกิจที่ 2 (สหประชาชาติ) ผลัดที่ 1 ปฏิบัติงานระหว่างวันที่ 20 กุมพาพันธ์ พ.ศ. 2535 ถึงวันที่ 19 กุมภาพันธ์ พ.ศ. 2536 โดยในผลัดที่ 2 ระหว่างเดือนกุมภาพันธ์ถึงเดือนตุลาคม พ.ศ. 2536 มีผู้บังคับกองร้อยคือ พันตรี จำรัส ไชยรส มีผู้บังคับหมวดคือ ร้อยโท ศรายุทธ บุญจือ และร้อยตรี ประสาท มีมูล และทำพิธีส่งกำลังพลจำนวน 700 นาย ณ ค่ายศรีโสธร เมื่อวันที่ 17 กุมพาพันธ์ พ.ศ. 2536 ปฏิบัติงานในชื่อของ กองพันทหารช่างเฉพาะกิจที่ 2 (สหประชาชาติ) ซึ่งภารกิจกับสหประชาชาติในกัมพูชาเป็นการส่งกำลังทหารช่างไปปฏิบัติงานกับสหประชาชาติเป็นครั้งแรก
ประวัติ > ปัจจุบัน

กองพันทหารช่างที่ 2 มีภารกิจหลักในการป้องกันประเทศ ได้จัดกำลังไปร่วมปฏิบัติการกับกองกำลังบูรพาในภารกิจการเก็บกู้วัตถุระเบิดตามแนวชายแดนไทย–กัมพูชา และปฏิบัติงานอื่น ๆ ตามที่ได้รับมอบหมายจากผู้บังคับบัญชา
หน่วยขึ้นตรง

กองพันทหารช่างที่ ประกอบด้วยหน่วยขึ้นตรง ดังนี้
กองบังคับการกองพัน – ตั้งกองบังคับการที่ค่ายศรีโสธร ตำบลหน้าเมือง อำเภอเมืองฉะเชิงเทรา จังหวัดฉะเชิงเทรา
กองร้อยบังคับการและบริการ – ตั้งกองบังคับการที่ค่ายศรีโสธร ตำบลหน้าเมือง อำเภอเมืองฉะเชิงเทรา จังหวัดฉะเชิงเทรา
กองบังคับการกองร้อย
หมวดเครื่องมือ
หมวดสะพาน
หมวดเสนารักษ์
หมู่ธุรการ
หมู่ยุทธการ
หมู่ส่งกำลัง
หมวดซ่อมกำลังบำรุง
หมู่บังคับการทหารช่างกองพล
หมู่ลาดตระเวนและการข่าว
หมู่สื่อสาร
กองร้อยทหารช่างที่ 1 กองพันทหารช่างที่ 2  – ตั้งกองบังคับการที่ค่ายนวมินทราชินี ตำบลนาป่า อำเภอเมืองชลบุรี จังหวัดชลบุรี
กองร้อยทหารช่างที่ 2 กองพันทหารช่างที่ 2  – ตั้งกองบังคับการที่ค่ายศรีโสธร ตำบลหน้าเมือง อำเภอเมืองฉะเชิงเทรา จังหวัดฉะเชิงเทรา
กองร้อยทหารช่างที่ 3 กองพันทหารช่างที่ 2 – ตั้งกองบังคับการที่ค่ายศรีโสธร ตำบลหน้าเมือง อำเภอเมืองฉะเชิงเทรา จังหวัดฉะเชิงเทรา
กองร้อยทหารช่างที่ 4 กองพันทหารช่างที่ 2 – ตั้งกองบังคับการที่ค่ายจักรพงษ์ ตำบลดงพระราม อำเภอเมืองปราจีนบุรี จังหวัดปราจีนบุรี
หน่วยขึ้นตรง > หน่วยสนับสนุน

กองพันทหารช่างที่ 2  มีการประกอบกำลังเพื่อจัดเป็นกำลังสนับสนุนการปฏิบัติการของหน่วยต่าง ๆ ดังนี้
ชุดทหารช่าง กองกำลังบูรพา – ตั้งกองบังคับการที่กองกำลังบูรพา อำเภอวัฒนานคร จังหวัดสระแก้ว
ชุดตรวจค้นทุ่นระเบิด – ตั้งกองบังคับการที่หน่วยปฏิบัติการทุ่นระเบิดด้านมนุษยธรรมที่ 1 ตำบลหนองหญ้าแก้ว อำเภอโคกสูง จังหวัดสระแก้ว
ที่ตั้ง

ค่ายศรีโสธร มีเนื้อที่ประมาณ 165 ไร่ 1 งาน 44 ตารางวา ตั้งอยู่ใกล้เคียงกับวัดโสธรวรารามวรวิหาร
ที่ตั้ง > อาคารเรือนไม้สัก 100 ปี

อาคารเรือนไม้สัก 100 ปี ค่ายศรีโสธร เป็นอาคารที่ก่อสร้างขึ้นเมื่อปี พ.ศ. 2451 เพื่อเป็นกองบัญชาการของกองพลที่ 9 มณฑลปราจีน เป็นอาคารไม้สักขนาดกว้าง 10 เมตร ยาว 95 เมตร ซึ่งเคยใช้เป็นอาคารรับรองการเสด็จพระราชดำเนินมายังกองพันทหารช่างที่ 2 (ชื่อเดิม) ของพระบาทสมเด็จพระเจ้าอยู่หัวอานันทมหิดล และพระบาทสมเด็จพระเจ้าอยู่หัวภูมิพลอดุลยเดชมหาราช (ขณะยังไม่ครองราชย์) ในการปฏิบัติราชกรณียกิจในภาคตะวันออกและหน่วยทหารในพื้นที่ต่างจังหวัดเป็นครั้งแรก
ปัจจุบันอาคารใช้งานเป็นกองบังคับการกองพันทหารช่างที่ 2  และพิพิธภัณฑ์กองพันทหารช่างที่ 2  ค่ายศรีโสธร
แหล่งข้อมูลอื่น

กองพันทหารช่างที่ 2 กองพลทหารราบที่ 2 รักษาพระองค์ ที่เฟซบุ๊ก
เขื่อนริมแม่น้ำบางปะกงในค่ายศรีโสธร มองไปยังวัดโสธรวรารามวรวิหาร
วันฉัตร ผดุงรัตน์

วันฉัตร ผดุงรัตน์ (5 พฤษภาคม พ.ศ. 2506 - ) ผู้ก่อตั้ง พันทิป.คอม (Pantip.com หรือนิยมเรียกย่อว่า พันทิป) เว็บบอร์ดชื่อดังของประเทศไทย เกิดที่กรุงเทพมหานคร แต่ไปโตที่แปดริ้ว จังหวัดฉะเชิงเทรา
ประวัติ

วันฉัตร สำเร็จการศึกษาระดับมัธยมศึกษาตอนปลายที่โรงเรียนเตรียมอุดมศึกษา พญาไทและระดับปริญญาตรี สาขาวิชาวิศวกรรมอิเล็กทรอนิกส์ คณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง
เข้าสู่การงาน

หลังเรียนจบวันฉัตรเริ่มทำงานที่บริษัท วิทยาคม โดยเป็น sale engineer ขายเครื่องมือแพทย์ รวมถึงติดตั้งและซ่อมบำรุง ต่อมาเจ้านายได้ซื้อเครื่องคอมพิวเตอร์ และตั้งเครื่องทิ้งไว้แล้วชักชวนให้วันฉัตรลองเล่น ซึ่งเขาลองเขียนโปรแกรมคำนวณค่าคอมมิชชั่นของพนักงานขาย วันฉัตรเริ่มใช้คอมพิวเตอร์สร้างสรรค์งานต่าง ๆ ออกมา ทำให้เขาตัดสินใจซื้อคอมพิวเตอร์เป็นของตนเอง
เขาตัดสินใจหางานที่จะได้คลุกคลีกับซอฟต์แวร์แทนที่จะเป็นฮาร์ดแวร์เครื่องจักร จนได้งานที่การบินไทย ได้ทำงานกับระบบคอมพิวเตอร์ขนาดใหญ่และซอฟต์แวร์ที่ทันสมัย ที่นั่นเขาเริ่มจากการเป็น “ผู้ใช้” โปรแกรมจัดการเนื้อที่ในเครื่องบิน (space control) จนได้เลื่อนขึ้นไปเป็น “ผู้สร้าง” ซอฟต์แวร์ต่าง ๆ ในตำแหน่ง system programmer ถึงจุดนั้นวันฉัตรสรุปว่า เขาได้ผ่านงานแทบทุกด้านเกี่ยวกับคอมพิวเตอร์มาแล้วทั้งฮาร์ดแวร์และซอฟต์แวร์ ทั้งในฐานะผู้ใช้และผู้สร้าง เกิดความรู้สึกอิ่มตัวหมดแรงจูงใจที่จะไล่ตามเรียนรู้เทคโนโลยีใหม่ ๆ แล้ว
วันฉัตรเริ่มเข้าสู่โลกธุรกิจโดยได้รับการชักชวนจากเพื่อนผู้ก่อตั้งบริษัท Macrocare ให้มาลงหุ้นแทนหุ้นส่วนเดิมที่ลาออกไป และ เมื่อบริษัทได้เปิดสาขาแรกที่พันธุ์พลาซ่า จึงเกิดความคิดก่อตั้ง Pantip.com เพื่อขายโฆษณาให้กับร้านในพันธ์ทิพย์ อยู่มาวันหนึ่งวันฉัตรได้ตัดสินใจขอออกจากความเป็นหุ้นส่วน Macrocare โดยขอ pantip.com พร้อมเงินทุน 1 ล้านบาท ไปดำเนินการต่อตามลำพัง โดยบริษัทสนับสนุน ให้ใช้ร้านสาขาเป็นจุดติดต่อของเวบ และให้ร่วมออกบู้ทงานแสดงคอมพิวเตอร์ เพื่อโปรโมทเวบให้เป็นที่รู้จัก
หลังจากที่วันฉัตรซื้อรถยนต์คันแรกในชีวิตช่วงนั้นเขาซื้อรถยนต์ส่วนตัวคันแรกในชีวิต ด้วยความหลงไหลวันฉัตรจึงศึกษารถยนต์ครั้งนี้มาภายในเว็ปไซต์ต่าง ๆ มาเป็นอย่างดี ขณะเดียวกันเขาก็ส่งเมลไปหาผู้คนจำนวนมากเพื่อโปรโมตเว็บตัวเอง ซึ่งวันฉัตรยอมรับว่าก็คือการสแปม (เพียงแต่ยุคนั้นยังไม่ถูกสังคมต่อต้านเพราะยังมีน้อย) ซึ่งก็มีนายแพทย์คนหนึ่งตอบเมลกลับมา แนะนำให้เขาใส่เสียงเพลงประกอบลงใน pantip.com พร้อมกับตั้งข้อกังขาสงสัยกับวิธีคิดของวันฉัตร และทำให้วันฉัตรแปลกใจกับนายแพทย์ที่รู้เรื่องไอทีเก่งกว่าเขา วันฉัตรจึงได้คิดสร้างเว็ปไซต์แลกเปลี่ยนความรู้ความเห็น โดยตอนแรกวันฉัตรจะทำเป็นเว็ปไซต์ไอทีเท่านั้น
เงินทุนส่วนตัว 2 แสนสำหรับค่าโดเมน pantip.com นั้นเกือบจะหมดลงอยู่แล้ว ซึ่งวันฉัตรตั้งใจว่าหากหมดจะทำการปิดอยู่แล้ว เพื่อไม่ให้กระทบฐานะการเงินส่วนตัวและครอบครัว แต่เมื่อเขาค่อย ๆ ปรับเปลี่ยนรูปแบบเว็ป สถานการณ์ก็กลับดีขึ้นเรื่อย ๆ ลูกค้าโฆษณารายใหญ่รายแรกเข้ามาคือ Intel ซึ่งกำหนดผ่านทางเอเยนซี่รายใหญ่ว่าต้องเป็นเว็บไซต์ด้านไอทีเท่านั้น จากนั้นใน่ช่วงเว็ปไซต์ดอตคอมเริ่มเข้ามา มีกลุ่มทุนมากมายทั้งไทยและเทศเข้ามาติดต่อขอร่วมทุน แต่วันฉัตรปฏิเสธหมดเพราะเขารู้สึกว่า pantip.com ไม่ใช่ของเขา เป็นของทุกคนที่เข้ามาร่วมกันแบ่งปันข้อมูลข่าวสาร เขาเองจึงไม่น่าจะมีสิทธิขายสิ่งนี้ไปแลกกับเงิน ในที่สุดจึงได้ลงตัวกับกลุ่ม Nation โดยให้ Nation เป็นพันธมิตรช่วยขายโฆษณาให้แล้วแบ่งรายได้กันมาจนถึงปัจจุบัน ซึ่งในดีลครั้งนั้นวันฉัตรเผยว่า สุทธิชัย หยุ่น ถึงกับกำชับผ่านลูกน้องลงมาว่าอย่าไปบังคับกำหนดกรอบกับวันฉัตร ให้วันฉัตรและทีมงานได้ทำในแนวทางเดิมต่อไปอย่างอิสระเต็มที่
ประวัติการงาน

2529- 2530 sales engineer บริษัทวิทยาคม
2530 - 2539 space control, system programmer บริษัทการบินไทย
2538 - 2539 หุ้นส่วนบริษัท Macrocare
2539 - ปัจจุบัน กรรมการผู้จัดการบริษัท pantip.com
อื่น ๆ

ในระยะแรก ๆ ที่ก่อตั้งพันทิปวันฉัตรบอกว่ามองพันทิปเป็น E-Magazine ที่ให้ความรู้เรื่องคอมพิวเตอร์ที่ตัวเองถนัด แต่ต่อมาถึงรู้ว่าตัวเอง “ใช้อินเทอร์เน็ตผิดวิธี” อินเทอร์เน็ตไม่ใช่ช่องทางในการสื่อสารทางเดียวแบบนิตยสาร แต่มันเป็นช่องทางการสื่อสารสองทาง จนเขาสังเกตพบว่าสิ่งที่คนใน Pantip ยุคนั้นชอบมากที่สุด ไม่ใช่บทความอย่างที่เขาสนใจ แต่คนกลับสนใจส่วนของกระดานสนทนาหรือที่คนไทยเรียกติดปากกันว่า “เว็บบอร์ด” ที่ทำให้ Pantip.com กลายเป็นเว็บไซต์ที่อยู่ยั้งยืนยงในไทยมาจนถึงปัจจุบัน ผ่านร้อนผ่านหนาวมา 15 ปี
อยากทำงานที่ไม่มีคนอยากทำ” คือทัศนคติในวัยเด็กของ วันฉัตร ผดุงรัตน์
วันฉัตรเคยให้สัมภาษณ์แก่นิตยสารว่าอยากผลักดันให้ Pantip.com อยู่ในรูปแบบของสหกรณ์ ให้คนไทยร่วมกันเป็นเจ้าของ
แหล่งข้อมูลอื่น

วันฉัตร ผดุงรัตน์ เจ้าพ่อเว็บบอร์ดยอดฮิต Pantip.com 12 ปีมีคนเข้าออกไม่ต่ำกว่าวันละ 200,000 คน
สหรัฐอาหรับเอมิเรตส์ในโอลิมปิกเยาวชนฤดูร้อน 2010

| สหรัฐอาหรับเอมิเรตส์ ในโอลิมปิกเยาวชนฤดูร้อน 2010 |
| --- | --- |

รหัสประเทศ: UAE
เอ็นโอซี: คณะกรรมการโอลิมปิกแห่งชาติสหรัฐอาหรับเอมิเรตส์
ณ ประเทศสิงคโปร์
นักกีฬา: 4 คน  ใน 4 ชนิดกีฬา
ผู้เชิญธงชาติ: Sheikh Ali Abdulla Majid Alqassimi
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกเยาวชนฤดูร้อน
2010 2014 2018
สหรัฐอาหรับเอมิเรตส์ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติสหรัฐอาหรับเอมิเรตส์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 4 ชนิดกีฬา ผลการแข่งขันครั้งนี้สหรัฐอาหรับเอมิเรตส์ไม่ได้รับเหรียญรางวัล
นักกีฬาที่เข้าร่วม

| กีฬา | ชาย | หญิง | รวม |
| --- | --- | --- | --- |
|  ยิงปืน | 1 | 0 | 1 |
| รวม |  |  | 4 |
ยิงปืน

บทความหลัก: กีฬายิงปืนในโอลิมปิกเยาวชนฤดูร้อน 2010
ผลการแข่งขันดังนี้ :
| นักกีฬา | รายการ | รอบคัดเลือก> คะแนน | รอบคัดเลือก> อันดับ | ชิงชนะเลิศ> คะแนน | ชิงชนะเลิศ> รวม | ชิงชนะเลิศ> อันดับ |
| --- | --- | --- | --- | --- | --- | --- |
| Salem Alqaydi | Boys' 10m Air Rifle | 558 | 20 | Did not advance | Did not advance | Did not advance |
ดูเพิ่ม

สหรัฐอาหรับเอมิเรตส์ในโอลิมปิก
รายชื่อผู้เชิญธงชาติสหรัฐอาหรับเอมิเรตส์ในโอลิมปิกเยาวชน
รายชื่อนักกีฬาสหรัฐอาหรับเอมิเรตส์ที่ได้รับเหรียญรางวัลโอลิมปิกเยาวชน
แหล่งข้อมูลอื่น

เว็บไซต์ทางการ
| ด ค กประเทศที่เข้าร่วมแข่งขันโอลิมปิกเยาวชนฤดูร้อน 2010 ที่ สิงคโปร์ ประเทศสิงคโปร์ |
| --- | --- |
แอฟริกา:   แอลจีเรีย   แองโกลา   เบนิน   บอตสวานา   บูร์กินาฟาโซ   บุรุนดี   แคเมอรูน   กาบูเวร์ดี   แอฟริกากลาง   ชาด   คอโมโรส   สาธารณรัฐคองโก   สาธารณรัฐประชาธิปไตยคองโก   จิบูตี   อียิปต์   อิเควทอเรียลกินี   เอริเทรีย   เอธิโอเปีย   กาบอง   แกมเบีย   กานา   กินี   กินี-บิสเซา   โกตดิวัวร์   เคนยา   เลโซโท   ไลบีเรีย   ลิเบีย   มาดากัสการ์   มาลาวี   มาลี   มอริเตเนีย   มอริเชียส   โมร็อกโก   โมซัมบิก   นามิเบีย   ไนเจอร์   ไนจีเรีย   รวันดา   เซาตูแมอีปริงซีป   เซเนกัล   เซเชลส์   เซียร์ราลีโอน   โซมาเลีย   แอฟริกาใต้   ซูดาน   สวาซิแลนด์   แทนซาเนีย   โตโก   ตูนิเซีย   ยูกันดา   แซมเบีย   ซิมบับเว 
อเมริกา:   แอนทีกาและบาร์บิวดา   อาร์เจนตินา   อารูบา   บาฮามาส   บาร์เบโดส   เบลีซ   เบอร์มิวดา   โบลิเวีย   บราซิล   หมู่เกาะบริติชเวอร์จิน   แคนาดา   หมู่เกาะเคย์แมน   ชิลี   โคลอมเบีย   คอสตาริกา   คิวบา   ดอมินีกา   สาธารณรัฐโดมินิกัน   เอกวาดอร์   เอลซัลวาดอร์   กรีเนดา   กัวเตมาลา   กายอานา   เฮติ   ฮอนดูรัส   จาเมกา   เม็กซิโก   เนเธอร์แลนด์แอนทิลลีส   นิการากัว   ปานามา   ปารากวัย   เปรู   ปวยร์โตรีโก   เซนต์คิตส์และเนวิส   เซนต์ลูเชีย   เซนต์วินเซนต์และเกรนาดีนส์   ซูรินาม   ตรินิแดดและโตเบโก   สหรัฐ   อุรุกวัย   เวเนซุเอลา   หมู่เกาะเวอร์จิน 
เอเชีย:   อัฟกานิสถาน   บาห์เรน   บังกลาเทศ   ภูฏาน   บรูไน   กัมพูชา   จีน   ติมอร์-เลสเต   ฮ่องกง   อินเดีย   อินโดนีเซีย   อิหร่าน   อิรัก   ญี่ปุ่น   จอร์แดน   คาซัคสถาน   เกาหลีเหนือ   เกาหลีใต้   คีร์กีซสถาน   ลาว   เลบานอน   มาเลเซีย   มัลดีฟส์   มองโกเลีย   พม่า   เนปาล   โอมาน   ปากีสถาน   ปาเลสไตน์   ฟิลิปปินส์   กาตาร์   ซาอุดีอาระเบีย   สิงคโปร์   ศรีลังกา   ซีเรีย   จีนไทเป   ทาจิกิสถาน   ไทย   เติร์กเมนิสถาน   สหรัฐอาหรับเอมิเรตส์   อุซเบกิสถาน   เวียดนาม   เยเมน 
ยุโรป:   แอลเบเนีย   อันดอร์รา   อาร์มีเนีย   ออสเตรีย   อาเซอร์ไบจาน   เบลารุส   เบลเยียม   บอสเนียและเฮอร์เซโกวีนา   บัลแกเรีย   โครเอเชีย   ไซปรัส   เช็กเกีย   เดนมาร์ก   เอสโตเนีย   ฟินแลนด์   ฝรั่งเศส   จอร์เจีย   เยอรมนี   สหราชอาณาจักร   กรีซ   ฮังการี   ไอซ์แลนด์   ไอร์แลนด์   อิสราเอล   อิตาลี   ลัตเวีย   ลีชเทินชไตน์   ลิทัวเนีย   ลักเซมเบิร์ก   มาซิโดเนีย   มอลตา   มอลโดวา   โมนาโก   มอนเตเนโกร   เนเธอร์แลนด์   นอร์เวย์   โปแลนด์   โปรตุเกส   โรมาเนีย   รัสเซีย   ซานมารีโน   เซอร์เบีย   สโลวาเกีย   สโลวีเนีย   สเปน   สวีเดน   สวิตเซอร์แลนด์   ตุรกี   ยูเครน 
โอเชียเนีย:   อเมริกันซามัว   ออสเตรเลีย   หมู่เกาะคุก   ฟีจี   กวม   คิริบาส   หมู่เกาะมาร์แชลล์   ไมโครนีเชีย   นาอูรู   นิวซีแลนด์   ปาเลา   ปาปัวนิวกินี   ซามัว   หมู่เกาะโซโลมอน   ตองงา   ตูวาลู   วานูวาตู 
อื่นๆ:   ทีมผสม   นักกีฬาจากคูเวต
สหรัฐอาหรับเอมิเรตส์ในโอลิมปิกฤดูร้อน 2012

| สหรัฐอาหรับเอมิเรตส์ ในโอลิมปิกฤดูร้อน 2012 |
| --- | --- |
ธงชาติสหรัฐอาหรับเอมิเรตส์
รหัสประเทศ: UAE
เอ็นโอซี: คณะกรรมการโอลิมปิกแห่งชาติสหรัฐอาหรับเอมิเรตส์
เว็บไซต์: www.olympic.ae (ในภาษาอาหรับและอังกฤษ)
ณ ลอนดอน
นักกีฬา: 26 คน  ใน 6 ชนิดกีฬา
ผู้เชิญธงชาติ: Saeed Al Maktoum (พิธีเปิด)
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกฤดูร้อน (ภาพรวม)
1984 1988 1992 1996 2000 2004 2008 2012 2016 2020 2024
สหรัฐอาหรับเอมิเรตส์ เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม ค.ศ. 2012
นักกีฬาแบ่งตามประเภทกีฬา

| กีฬา | ชาย | หญิง | รวม |
| --- | --- | --- | --- |
|  กรีฑา | 1 | 1 | 2 |
|  ฟุตบอล | 19 | 0 | 19 |
|  ยูโด | 1 | 0 | 1 |
|  ยิงปืน | 3 | 0 | 3 |
|  ว่ายน้ำ | 1 | 0 | 1 |
|  ยกน้ำหนัก | 0 | 1 | 1 |
| รวม | 25 | 2 | 27 |
แหล่งข้อมูลอื่น

london 2012.com - UAE - Athletes เก็บถาวร 2012-11-28 ที่ เวย์แบ็กแมชชีน
| ด ค กประเทศที่เข้าร่วมแข่งขันโอลิมปิกฤดูร้อน 2012 ที่ลอนดอน สหราชอาณาจักร |
| --- | --- | --- |
| แอฟริกา |   แอลจีเรีย   แองโกลา   เบนิน   บอตสวานา   บูร์กินาฟาโซ   บุรุนดี   แคเมอรูน   กาบูเวร์ดี   แอฟริกากลาง   ชาด   คอโมโรส   สาธารณรัฐคองโก   สาธารณรัฐประชาธิปไตยคองโก   จิบูตี   อียิปต์   อิเควทอเรียลกินี   เอริเทรีย   เอธิโอเปีย   กาบอง   แกมเบีย   กานา   กินี   กินี-บิสเซา   โกตดิวัวร์   เคนยา   เลโซโท   ไลบีเรีย   ลิเบีย   มาดากัสการ์   มาลาวี   มาลี   มอริเตเนีย   มอริเชียส   โมร็อกโก   โมซัมบิก   นามิเบีย   ไนเจอร์   ไนจีเรีย   รวันดา   เซาตูแมอีปริงซีป   เซเนกัล   เซเชลส์   เซียร์ราลีโอน   โซมาเลีย   แอฟริกาใต้   ซูดาน   สวาซิแลนด์   แทนซาเนีย   โตโก   ตูนิเซีย   ยูกันดา   แซมเบีย   ซิมบับเว  |  |
| อเมริกา |   แอนทีกาและบาร์บิวดา   อาร์เจนตินา   อารูบา   บาฮามาส   บาร์เบโดส   เบลีซ   เบอร์มิวดา   โบลิเวีย   บราซิล   หมู่เกาะบริติชเวอร์จิน   แคนาดา   หมู่เกาะเคย์แมน   ชิลี   โคลอมเบีย   คอสตาริกา   คิวบา   ดอมินีกา   สาธารณรัฐโดมินิกัน   เอกวาดอร์   เอลซัลวาดอร์   กรีเนดา   กัวเตมาลา   กายอานา   เฮติ   ฮอนดูรัส   จาเมกา   เม็กซิโก   นิการากัว   ปานามา   ปารากวัย   เปรู   ปวยร์โตรีโก   เซนต์คิตส์และเนวิส   เซนต์ลูเชีย   เซนต์วินเซนต์และเกรนาดีนส์   ซูรินาม   ตรินิแดดและโตเบโก   สหรัฐ   อุรุกวัย   เวเนซุเอลา   หมู่เกาะเวอร์จิน  |  |
| เอเชีย |   อัฟกานิสถาน   บาห์เรน   บังกลาเทศ   ภูฏาน   บรูไน   กัมพูชา   จีน   ติมอร์-เลสเต   ฮ่องกง   อินเดีย   อินโดนีเซีย   อิหร่าน   อิรัก   ญี่ปุ่น   จอร์แดน   คาซัคสถาน   คูเวต   คีร์กีซสถาน   ลาว   เลบานอน   มาเลเซีย   มัลดีฟส์   มองโกเลีย   พม่า   เนปาล   เกาหลีเหนือ   โอมาน   ปากีสถาน   ปาเลสไตน์   ฟิลิปปินส์   กาตาร์   ซาอุดีอาระเบีย   สิงคโปร์   เกาหลีใต้   ศรีลังกา   ซีเรีย   จีนไทเป   ทาจิกิสถาน   ไทย   เติร์กเมนิสถาน   สหรัฐอาหรับเอมิเรตส์   อุซเบกิสถาน   เวียดนาม   เยเมน  |  |
| ยุโรป |   แอลเบเนีย   อันดอร์รา   อาร์มีเนีย   ออสเตรีย   อาเซอร์ไบจาน   เบลารุส   เบลเยียม   บอสเนียและเฮอร์เซโกวีนา   บัลแกเรีย   โครเอเชีย   ไซปรัส   เช็กเกีย   เดนมาร์ก   เอสโตเนีย   ฟินแลนด์   ฝรั่งเศส   จอร์เจีย   เยอรมนี   สหราชอาณาจักร   กรีซ   ฮังการี   ไอซ์แลนด์   ไอร์แลนด์   อิสราเอล   อิตาลี   ลัตเวีย   ลีชเทินชไตน์   ลิทัวเนีย   ลักเซมเบิร์ก   มาซิโดเนีย   มอลตา   มอลโดวา   โมนาโก   มอนเตเนโกร   เนเธอร์แลนด์   นอร์เวย์   โปแลนด์   โปรตุเกส   โรมาเนีย   รัสเซีย   ซานมารีโน   เซอร์เบีย   สโลวาเกีย   สโลวีเนีย   สเปน   สวีเดน   สวิตเซอร์แลนด์   ตุรกี   ยูเครน  |  |
| โอเชียเนีย |   อเมริกันซามัว   ออสเตรเลีย   หมู่เกาะคุก   ฟีจี   กวม   คิริบาส   หมู่เกาะมาร์แชลล์   ไมโครนีเชีย   นาอูรู   นิวซีแลนด์   ปาเลา   ปาปัวนิวกินี   ซามัว   หมู่เกาะโซโลมอน   ตองงา   ตูวาลู   วานูวาตู  |  |
| อื่นๆ |   นักกีฬาอิสระ  |  |
ทหารเกณฑ์ ภาค 1

| ทหารเกณฑ์ ภาค 1 |
| --- | --- |
กำกับ: ล้อต๊อก
อำนวยการสร้าง: เกียรติ เอี่ยมพึ่งพร
ถ่ายภาพ: โชน บุนนาค
บริษัทผู้สร้าง: ไฟว์สตาร์โปรดักชั่น 
ผู้จัดจำหน่าย: ไฟว์สตาร์โปรดักชั่น
วันฉาย: 1 พฤษภาคม 2523
ทหารเกณฑ์ ภาค 1 เป็นภาพยนตร์ไทยแนวคอมเมดี้ สร้างโดยไฟว์สตาร์โปรดักชั่น จากการกำกับของล้อต๊อก นำแสดงโดย หนิง–นิรุตติ์ ศิริจรรยา แสดงเป็น สุข, อี๊ด–ดวงใจ หทัยกาญจน์ ร่วมด้วย รอง เค้ามูลคดี แสดงเป็น รอง, เศรษฐา ศิระฉายา แสดงเป็น ต้อย, ล้อต๊อก แสดงเป็น หมู่ฉ่ำ แฉะสุวรรณ, สมพงษ์ พงษ์มิตร แสดงเป็น สมพงษ์, ท้วม ทรนง แสดงเป็น ผู้พัน และชูศรี มีสมมนต์ แสดงเป็น คุณนาย นอกจากนี้ยังได้พระเอกลิเกชื่อดังในยุคนั้นอย่างพงษ์ศักดิ์ สวนศรี มาร่วมแสดง เข้าฉายครั้งแรกเมื่อวันที่ 1 พฤษภาคม 2523
จากภาพยนตร์เรื่องนี้ส่งผลให้ ล้อต๊อก ได้รับรางวัลสุพรรณหงส์เงิน รางวัลพิเศษ ดาราตลกยอดเยี่ยม จากงานประกาศรางวัลสุพรรณหงส์ทองคำ ครั้งที่ 2
เนื้อเรื่อง

เรื่องราวของ รอง (รอง เค้ามูลคดี), ต้อย (เศรษฐา ศิระฉายา), และสุข (นิรุตติ์ ศิริจรรยา) 3 เพื่อนซี้จากสุพรรณบุรีที่มาขอให้ อาจารย์ยอด (ยอดธง บุญธูป) พรมน้ำมนต์ให้รอดพ้นจากการถูกเกณฑ์ทหาร แต่ทั้ง 4 ก็ไม่รอดจับได้ใบแดง
ที่ค่ายทหารทั้ง 4 ได้เจอกับ สมพงษ์ (สมพงษ์ พงษ์มิตร) ทหารโข่ง, หมู่ฉ่ำ แฉะสุวรรณ (ล้อต๊อก) ครูฝึกจอมเฮี้ยบ และพงษ์ศักดิ์ (พงษ์ศักดิ์) พระเอกลิเกรวมถึงเพื่อนทหารคนอื่น ๆ ต่อมาหมู่ฉ่ำได้รับมอบหมายจาก ผู้พัน (ท้วม ทรนง) ให้หาทหารเกณฑ์ไปทำงานที่บ้านตามคำขอของ คุณนาย (ชูศรี มีสมมนต์) ผู้เป็นภรรยา
หมู่ฉ่ำจึงเกณฑ์ รอง ต้อย สุข และสมพงษ์ ไปทำงานซึ่งที่นี่ สุข เกิดไปหลงรัก ลูกสาวผู้พัน (ดวงใจ หทัยกาญจน์) แต่เพราะหมู่ฉ่ำดันไปบอกคุณนายเรื่องที่ผู้พันโกหกว่าเป็นฝีมะม่วง ทำให้ผู้พันถูกคุณนายว่า รวมถึงสมพงษ์แอบดื่มเหล้าราคาแพงจนเมาหลับอยู่ในบ้าน ผู้พันจึงมีคำสั่งห้ามหมู่ฉ่ำพาตัวเองรวมถึง รอง ต้อย สุข และสมพงษ์ เข้ามาในบ้านอีก
จากนั้นทั้งกองพันได้รับคำสั่งให้ไปออกรบที่ชายแดนต่อสู้กับพวกคอมมิวนิสต์จนได้รับชัยชนะ ผู้บังคับบัญชาจึงมากล่าวแสดงความยินดี ระหว่างนั้นพวกคอมมิวนิสต์ได้ขับเครื่องบินมาทิ้งระเบิด ผู้พันจึงกล่าวขึ้นมาว่าจะปูนบำเหน็จให้ผู้ที่จัดการกับระเบิดได้ ทั้งขึ้นเงินเดือน เลื่อนยศ หมู่ฉ่ำที่อยากเลื่อนยศเป็นพันโทให้เท่ากับเมีย (เปียทิพย์ คุ้มวงศ์) จึงรีบไปอุ้มระเบิดมามอบให้กับผู้บังคับบัญชา แต่พลาดระเบิดทำงานเสียก่อน
นักแสดง

นิรุตติ์ ศิริจรรยา แสดงเป็น สุข
ดวงใจ หทัยกาญจน์
รอง เค้ามูลคดี แสดงเป็น รอง
เศรษฐา ศิระฉายา แสดงเป็น ต้อย
ล้อต๊อก แสดงเป็น หมู่ฉ่ำ แฉะสุวรรณ
สมพงษ์ พงษ์มิตร แสดงเป็น สมพงษ์
ท้วม ทรนง แสดงเป็น ผู้พัน
ชูศรี มีสมมนต์ แสดงเป็น คุณนาย
เปียทิพย์ คุ้มวงศ์ แสดงเป็น เมียหมู่ฉ่ำ
พงษ์ศักดิ์ สวนศรี แสดงเป็น พงษ์ศักดิ์
อนุสาวรีย์สุนทรภู่

| --- | --- |

ที่ตั้ง: ตำบลกร่ำ อำเภอแกลง จังหวัดระยอง ประเทศไทย
ผู้ออกแบบ: ศิลป พีระศรี
ประเภท: รูปปั้น
วัสดุ: ทองแดง
เริ่มก่อสร้าง: 30 ธันวาคม พ.ศ. 2498
สร้างเสร็จ: 5 มีนาคม พ.ศ. 2513
การเปิด: 25 พฤษภาคม พ.ศ. 2513
อุทิศแด่: พระสุนทรโวหาร (ภู่)
อนุสาวรีย์สุนทรภู่ เป็นอนุสาวรีย์ที่สร้างขึ้นเพื่อเป็นอนุสรณ์แด่มหากวีแห่งกรุงรัตนโกสินทร์ คือ พระสุนทรโวหาร (ภู่) หรือที่เรียกกันโดยทั่วไปว่า สุนทรภู่ ตั้งอยู่บนเส้นทางแกลง-แหลมแม่พิมพ์ ที่ตำบลกร่ำ อำเภอแกลง จังหวัดระยอง ซึ่งเชื่อว่าเป็นบ้านเกิดของบิดาของสุนทรภู่ และท่านเคยมาเยือนที่นี้เมื่อครั้งวัยหนุ่ม พร้อมกับได้ประพันธ์ นิราศเมืองแกลง เอาไว้ด้วย พื้นที่อนุสาวรีย์มีรูปปั้นของสุนทรภู่ตั้งอยู่ตรงกลางเป็นประธานบนเนินสูง ด้านล่างเป็นบ่อน้ำ มีประติมากรรมรูปปั้นหล่อของตัวละครในวรรณกรรมเอกของสุนทรภู่ เรื่อง พระอภัยมณี ประดับอยู่ 3 ตัว ได้แก่ พระอภัยมณี นางผีเสื้อสมุทร และนางเงือก ออกแบบโดยศาสตราจารย์ศิลป พีระศรี
อนุสาวรีย์สุนทรภู่ มีอาณาบริเวณ 8.5 ไร่ เริ่มวางศิลาฤกษ์ตั้งแต่วันที่ 30 ธันวาคม พ.ศ. 2498 โดยจอมพล ป. พิบูลสงคราม นายกรัฐมนตรีในยุคนั้น แต่งานก่อสร้างได้หยุดไปเป็นเวลาร่วมสิบปี จนถึงปี พ.ศ. 2511 ผู้ว่าราชการจังหวัดระยองในยุคนั้นคือ นายวิทยา เกษรเสาวภาค เปิดรับบริจาคเงินทั่วประเทศได้เป็นจำนวน 962,776.10 บาท งานก่อสร้างจึงได้ดำเนินต่อ มีพิธีเททองที่รูปหล่อที่กรมศิลปากรเมื่อวันที่ 2 มีนาคม พ.ศ. 2512 และนำไปติดตั้งจนเสร็จเรียบร้อยเมื่อวันที่ 5 มีนาคม พ.ศ. 2513 มีพิธีเปิดอนุสาวรีย์อย่างเป็นทางการเมื่อวันที่ 25 พฤษภาคม พ.ศ. 2513
ประติมากรผู้ปั้นรูปหล่อในอนุสาวรีย์ ประกอบด้วย
สุกิจ ลายเดช เป็นผู้ปั้นสุนทรภู่
ไกรษร ศรีสุวรรณ เป็นผู้ปั้นพระอภัยมณี
สาโรช จารักษ์ เป็นผู้ปั้นนางเงือก
ธนะ เลาหกัยกุล เป็นผู้ปั้นผีเสื้อสมุทร
แหล่งข้อมูลอื่น

แผนที่และภาพถ่ายทางอากาศของ อนุสาวรีย์สุนทรภู่
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
12°40′30″N 101°38′04″E﻿ / ﻿12.675068°N 101.634555°E﻿ / 12.675068; 101.634555
สหภาพ วงศ์ราษฎร์

| สหภาพ วงศ์ราษฎร์ |
| --- | --- |
สหภาพ ในปี พ.ศ. 2564
สารนิเทศภูมิหลัง
เกิด: 22 กรกฎาคม พ.ศ. 2541 (26 ปี) สหภาพ วงศ์ราษฎร์  จังหวัดลำปาง ประเทศไทย
ส่วนสูง: 177 เซนติเมตร
น้ำหนัก: 70 กิโลกรัม
อาชีพ: นักแสดง นักร้อง พิธีกร นักเต้น
ปีที่แสดง: พ.ศ. 2557–ปัจจุบัน
ผลงานเด่น: ครูเธียร -  นิทานพันดาว A Tale of Thousand Stars (2564)  เมืองน่าน - ปลาบนฟ้า Fish upon the Sky (2564)  ศวิล - พินัยกรรมกามเทพ (2565)  เหวิน - พระจันทร์มันไก่ (2566)  ฮันเตอร์ - The Jungle เกมรัก นักล่า บาร์ลับ (2566)  โมโม่ - Ossan's Love Thailand รักนี้ให้ "นาย" (2568)
สังกัด: จีเอ็มเอ็มทีวี
นายสัตวแพทย์ สหภาพ วงศ์ราษฎร์ (เกิด 22 กรกฎาคม พ.ศ. 2541) ชื่อเล่น มิกซ์ หรือ มิกซ์ซิว เป็นนักแสดง พิธีกร นักร้อง นักเต้นชาวไทย สังกัดจีเอ็มเอ็มทีวี
ประวัติ

มิกซ์ เกิดเมื่อวันที่ 22 กรกฎาคม พ.ศ. 2541 ที่จังหวัดลำปาง มิกซ์ เริ่มเข้ามาทำงานกับบริษัทจีเอ็มเอ็ม แกรมมี่ จากการถูกชักชวน ของ แป๊ะ ช่อง 3 ตั้งแต่ชั้นมัธยมศึกษาปีที่ 4 และบทบาทในบริษัทมากมาย เช่น นิทานพันดาว A Tale of Thousand Stars รับบทเป็น ครูเธียร และเป็นอดีตสมาชิกเก่าในวงคิวต์เชฟ
มิกซ์ ชื่นชอบในการดูแลรักษาสัตว์ และได้เข้าเรียน คณะสัตวแพทยศาสตร์ จุฬาลงกรณ์มหาวิทยาลัย ปัจจุบันสำเร็จการศึกษา จากคณะสัตวแพทยศาสตร์ จุฬาลงกรณ์มหาวิทยาลัย
ในปี พ.ศ.2557 มิกซ์ได้คว้ารางวัลจบการศึกษา 2014 ถือว่ามิกซ์ได้ผู้ชนะเลิศได้ที่ 1 ของจังหวัดลำปาง
การศึกษา

ระดับมัธยมศึกษา โรงเรียนบุญวาทย์วิทยาลัย จังหวัดลำปาง
ระดับมหาวิทยาลัย คณะสัตวแพทยศาสตร์ จุฬาลงกรณ์มหาวิทยาลัย